 علمت “كود” من مصدر مطلع أن الأميرة زينب العلوي شقيقة هشام العلوي، عبرت عن تضامنها مع ساكنة تجزئة “إقامة الزرقاء” للي دارت وقفة احتجاجية على قرار دارو رئيس جماعة الهرهورة الجديد، لي سمح لشركة ريضال باش تربط الماء ديال الشتاء للبحر وهو الأمر لي يقدر يدير أزمة بيئية بالمنطقة خصوصا ان الهرهورة مافيهاش الواد الحار”. وقال مسؤول بجماعة الهرهورة في اتصال مع “كود” :”فعلا كانت وقفة احتجاجية وحضرات السيدة الأميرة زينب واتفقت مع ساكنة لي احتجو خصوصا وأن القضية مرتبطة بالوضع البيئي”. واضاف ذات المسؤول “المشكل هو أن شركة ريضال مبغاتش دير خدمتها وبغات تزرب على ربط مياه ديال الشتاء مع البحر بطريقة للي غادي يأدي لكارثة بيئية خصوصا وأن الهرهورة مافيهاش واد الحار وبالتالي غادي يتخلط ماء ديال شتا مع مياه ملوثة كاينا فدوك الحفاري لي دارو ناس على حساب طواليتات ديالوهم”. مهم فهادشي لي وقع هو أن السلطة المحلية تخلعات بزاف وقع ليها استنفار ملي شافت الأميرة هبطات عند ناس وعبرات ليهم على تضامن ديالهم، وملي جا عندها الباشا خلاه يخبرها بلي الأشغال غادي توقف. ماشي غير الباشا لي تزعزع حتى رئيس الجماعة الجديد لي جا مور الكوميسير فوزي بنعلال. وتطالب ساكنة التجزئة المعنية ب”إيقاف الأشغال التي تباشرها شركة عقارية حبق التي تعتزم ربط مياه الأمطار الغير المعالجة بشاطى سهب الذهب. وتنطلق هذه القنوات من إقامة “الزرقاء ” متوجهة نحو الشاطى مباشرة، مرورا بإقامات المجمع السكني سهب الذهب “فالدور بلاج”. واستندت الساكنة إلى القانون رقم 22-81 المتعلق بالساحل، الذي يحدد القواعد الأساسية من أجل تدبير مندمج ومستدام للسواحل قصد حمايتها من التلوث، حيث ترفض الساكنة إفراغ هذه المياه في الشاطئ وهو ما يضرب عرض الحائط كل المبادئ والقواعد “النبيلة التي ينص عليها القانون المذكور والميثاق الوطني للبيئة” حسب مراسلة سابقة من الساكنة إلى الأميرة زينب. 
سكوب.. الأميرة زينب اخت الأمير هشام نقذات ساكنة الهرهورة من أزمة بيئية